STATVTVM est, vt modo quo prædiximus, extra Cluniacum nouitij recepti vsque ad primū, vel secundum, aut plus tertiū annū ad benedicēdum Cluniacum adducantur, nec interim, sicut vsus Cluniacensis exigit,  ad ordines Ecclesiasticos ascendant,  Missam ante ordinati cantent, aut extra claustrum curam alicuius obedientiæ administrent. Causa instituti huius fuit, nimis tardus ad Cluniacum nouitiorum extra Cluniacum susceptorum aduētus. Vnde lex talis data est, vt quia Priores parcētes sumptibus, per X. aut XV. siue per XXX. quandoque annos Nouitios Cluniacum ducere  mittere differebant: saltem præscripta lege coacti eos vel ad benedicendum, vel si extra benedicti fuerint, ad obedientiam rursum in Cluniaco coram fratribus adducant vel mittant.